
ΤΕΥΧΟΣ ΔΕΥΤΕΡΟ 


Αρ 


. Φύλλου 1564 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μετονομασία σχολικής μονάδας Δευτεροβάθμιας 
Εκπαίδευσης. 

2 

Καθιέρωση διαφορετικού ωραρίου λειτουργί¬ 
ας σε υπηρεσίες του Ν.Π.Δ.Δ. Πολιτισμού Αθλη¬ 
τισμού Κοινωνικής Πολιτικής και Προσχολικής 
Αγωγής του Δήμου Ελευσίνας. 

3 

Καθιέρωση διαφορετικού ωραρίου απασχόλησης 
ληξιάρχου του Δήμου Γαλατσίου. 

4 

Απονομή της ηθικής αμοιβής του επαίνου σε 
υπαλλήλους της Διεύθυνσης Διαφάνειας και 
Εξυπηρέτησης Δημοτών του Δήμου Θεσσαλο¬ 
νίκης. 

5 

Ιδρυση Εργαστηρίου με την επωνυμία «Εργαστή¬ 
ριο πρόσβασης στην τυπική και μη-τυπική εκπαί¬ 
δευση για άτομα με αισθητηριακές αναπηρίες» 
στο Παιδαγωγικό Τμήμα Ειδικής Αγωγής της Σχο¬ 
λής Ανθρωπιστικών και Κοινωνικών Επιστημών 
του Πανεπιστημίου Θεσσαλίας. 

6 

Πραγματοποίηση εργασίας καθ' υπέρβαση του 
υποχρεωτικού ωραρίου για το έτος 2017 στον 
ΤΟΕΒ Καρυώτισσας. 


ΑΠΟΦΑΣΕΙΣ 

Αριθμ. 65866/Δ2 (1) 

Μετονομασία σχολικής μονάδας Δευτεροβάθμιας 
Εκπαίδευσης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 6 του άρθρου 5 του 
ν. 1566/1985 (Α' 167) «Δομή και λειτουργία της Πρω¬ 


τοβάθμιας και Δευτεροβάθμιας Εκπαίδευσης και άλλες 
διατάξεις». 

2) Τις διατάξεις της παρ. 15 του άρθρου 59 του 
ν. 3966/2011 (Α' 118) «Θεσμικό πλαίσιο των Πρότυπων 
Πειραματικών Σχολείων, Ίδρυση Ινστιτούτου Εκπαιδευ¬ 
τικής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

3) Το π.δ. 125/2016 (Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

4) Την με αριθμ. πρωτ. Φ.2.1/3821/13.3.2017 εισήγη¬ 
ση της Περιφερειακής Διεύθυνσης Π/θμιας και Δ/θμιας 
Εκπαίδευσης Αττικής. 

5) Το με αριθμ. πρωτ. 5081/2.3.2017 έγγραφο της Δι¬ 
εύθυνσης Δ/θμιας Εκπαίδευσης Πειραιά. 

6) Την με αριθμ. 108/2017 απόφαση του Δημοτικού 
Συμβουλίου του Δήμου Πειραιά. 

7) Το γεγονός ότι δεν προκαλείται δαπάνη σε βάρος του 
κρατικού προϋπολογισμού του ΥΠ.Π.Ε.Θ. για τις δαπάνες 
που καλύπτονται από αυτόν, σύμφωνα με την με αριθμ. 
πρωτ. 56884/Β 1/3.4.2017 εισήγηση του άρθρου 24 του ν. 
4270/2014 (ΦΕΚ 143 τ.Α'), όπως αντικαταστάθηκε με το 
άρθρο 10 παρ. 6 του ν. 4337/2015 (ΦΕΚ 129 τ.Α') της Γενι¬ 
κής Διεύθυνσης Οικονομικών Υπηρεσιών του Υπουργείου 
Παιδείας, Έρευνας και Θρησκευμάτων, αποφασίζουμε: 

Μετονομάζουμε την παρακάτω σχολική μονάδα ως 

εξής: _ 

Περιφερειακή Διεύθυνση Εκπαίδευσης Αττικής 

Διεύθυνση Δευτεροβάθμιας Εκπαίδευσης Πειραιά 
Το Γυμνάσιο Νέου Φαλήρου ( 0501985) σε 

Γυμνάσιο Νέου Φαλήρου - «Γεώργιος Καραϊσκάκης» 

Η ισχύς της παρούσης αρχίζει απάτη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 564/08.05.2017 


Αριθμ. 10221/3794 (2) 

Καθιέρωση διαφορετικού ωραρίου λειτουργί¬ 
ας σε υπηρεσίες του Ν.Π.Δ.Δ. Πολιτισμού Αθλη¬ 
τισμού Κοινωνικής Πολιτικής και Προσχολικής 
Αγωγής του Δήμου Ελευσίνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27.12.2010). 

2. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης» (ΦΕΚ 87/Α77.6.2010). 

3. Τις διατάξεις του άρθρου 36 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.6.2007). 

4. Τις διατάξεις του άρθρου 56 του ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας Υπουρ¬ 
γείου Εσωτερικών» σε συνδυασμό με το άρθρο 28 του 
ν. 4325/2015 (ΦΕΚ 47/Α72015) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλεκτρο¬ 
νική Διακυβέρνηση. Αποκατάσταση αδικιών και άλλες 
διατάξεις». 

5. Την υπ'αριθμ. 4/6.2.2015 Πράξη του Υπουργικού 
Συμβουλίου (ΦΕΚ 24/Α76.2.2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

6. Την υπ' αριθμ. 8/2017 απόφαση του Διοικητικού 
Συμβουλίου του Ν.Π.Δ.Δ. Πολιτισμού Αθλητισμού Κοι¬ 
νωνικής Πολιτικής και Προσχολικής Αγωγής του Δήμου 
Ελευσίνας περί καθιέρωσης διαφορετικού ωραρίου 
λειτουργίας στο Τμήμα Φιλαρμονικής, στο Τμήμα Πο¬ 
λιτισμού - Αθλητισμού και στο Τμήμα Οικονομικού - Δι¬ 
οικητικού (Τμήμα Υποστήριξης Πολιτικών Οργάνων), 
αποφασίζουμε: 

Καθιερώνουμε: 

α) τη λειτουργία από τις 06:00 π.μ. έως και 24:00 μ.μ. 
όλες τις ημέρες του μήνα, κατά τις Κυριακές και τις ημέ¬ 
ρες αργίας του προσωπικού του Τμήματος Φιλαρμονι¬ 
κής. 

β) τη λειτουργία από τις 06:00 π.μ. έως και 24:00 μ.μ. 
όλες τις ημέρες του μήνα, κατά τις Κυριακές και τις ημέ¬ 
ρες αργίας, του προσωπικού του Τμήματος Πολιτισμού - 
Αθλητισμού (απασχόληση προσωπικού για την κάλυψη 
πολιτιστικών εκδηλώσεων). 

γ) τη λειτουργία από τις 06:00 π.μ. έως και 24:00 μ.μ. 
όλες τις ημέρες του μήνα, κατά τις Κυριακές και τις ημέ¬ 
ρες αργίας, του Τμήματος Οικονομικού - Διοικητικού 
(Τμήμα Υποστήριξης Πολιτικών Οργάνων), προκειμέ- 
νου να παρίσταται στις συνεδριάσεις του Διοικητικού 
Συμβουλίου. 

Από τις διατάξεις της απόφασης αυτής προκαλείται 
δαπάνη ύψους 10.000,00 ευρώ στον προϋπολογισμό του 
Ν.Π.Δ.Δ. Πολιτισμού Αθλητισμού Κοινωνικής Πολιτικής 
και Προσχολικής Αγωγής του Δήμου Ελευσίνας έτους 
2017 που θα βαρύνει τους εξής κωδικούς: 15.6012.0001 
και 15.6022.0001. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2017 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 16312/5710 (3) 

Καθιέρωση διαφορετικού ωραρίου απασχόλησης 
ληξιάρχου του Δήμου Γαλατσίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (ΦΕΚ 228/Α7 
27.12.2010). 

2. Τις διατάξεις του άρθρου 280 του ν. 3852/2010 «Νέα 
αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης» (ΦΕΚ 87/Α77.6.2010). 

3. Τις διατάξεις του άρθρων 36 και 48 του ν. 3584/2007 
«Κύρωση του Κώδικα Κατάστασης Δημοτικών και Κοινο¬ 
τικών Υπαλλήλων» (ΦΕΚ 143/Α728.6.2007). 

4. Τις διατάξεις του άρθρου 56 του ν. 4257/2014 (ΦΕΚ 
93/Α72014) «Επείγουσες ρυθμίσεις αρμοδιότητας 
Υπουργείου Εσωτερικών» σε συνδυασμό με το άρθρο 
28 του ν. 4325/2015 (ΦΕΚ 47/Α72015) «Εκδημοκρατι¬ 
σμός της Διοίκησης - Καταπολέμηση Γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 

5. Την υπ'αριθμ. 4/6.2.2015 Πράξη του Υπουργικού 
Συμβουλίου (ΦΕΚ 24/Α76.2.2015) περί αποδοχής πα- 
ραιτήσεως του Γενικού Γραμματέα Αποκεντρωμένης 
Διοίκησης Αττικής. 

6. Την υπ'αριθμ. 75/2017 απόφαση του Δημοτικού 
Συμβουλίου του Δήμου Γαλατσίου περί καθιέρωσης 
διαφορετικού ωραρίου απασχόλησης για την υπάλ¬ 
ληλο που εκτελεί καθήκοντα ληξιάρχου, αποφασί¬ 
ζουμε: 

Καθιερώνουμε διαφορετικό ωράριο απασχόλησης για 
την υπάλληλο που εκτελεί καθήκοντα ληξιάρχου του Δή¬ 
μου για το έτος 2017 και εφεξής και συγκεκριμένα από τις 
07:00 πμ. έως 22:00 μ.μ. καθημερινώς όλεςτις ημέρεςτου 
μήνα, εκτός Κυριακών και Αργιών για την αντιμετώπιση 
έκτακτων γεγονότων που απαιτούν από τη ληξίαρχο να 
απασχοληθεί πέραν του κανονικού ωραρίου εργασίας 
για την έκδοση ληξιαρχικών πράξεων (π.χ. ληξιαρχικών 
πράξεων θανάτου). 

Από τις διατάξεις της απόφασης αυτής προκαλείται 
δαπάνη ύψους 1.250,40 € σε βάρος του προϋπολογισμού 
του Δήμου Γαλατσίου για το οικονομικό έτος 2016 που 
θα βαρύνει τους εξής Κ.Α.: 10.6012.0003,10.6051.0002, 
10.6051.0004 και 10.6051.0010, ανάλογη δε δαπάνη θα 
προκληθεί και για τα επόμενα έτη. 








Τεύχος Β' 1564/08.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2017 

Η Ασκούσα καθήκοντα Γενικού Γραμματέα 
Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 


Αριθμ. 13739 _ (4) 

Απονομή της ηθικής αμοιβής του επαίνου σε 
υπαλλήλους της Διεύθυνσης Διαφάνειας και Εξυ¬ 
πηρέτησης Δημοτών του Δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .Τις διατάξειςτου άρθρου 280του ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης Δι¬ 
οίκησης- Πρόγραμμα- Καλλικράτης» (ΦΕΚ87/τ.Α'/7.6.2010). 

2. Τις διατάξεις των άρθρων 68 και 69 του ν. 3584/2007 
«Κύρωση του Κώδικα Κατάστασης Δημοτικών και Κοινο¬ 
τικών Υπαλλήλων» (ΦΕΚ 143/τ.Α728.6.2007). 

3. Τις διατάξεις του άρθρου 5 του νόμου 3469/2006 
(ΦΕΚ 131/τ.Α'/28.6.2006) «ΕθνικόΤυπογραφείο, Εφημε- 
ρίς της Κυβερνήσεως και λοιπές διατάξεις». 

4. Τ ις διατάξεις του άρθρου 24 του π.δ. 142/2010 «Ορ¬ 
γανισμός της Αποκεντρωμένης Διοίκησης Μακεδονίας - 
Θράκης» (ΦΕΚ 235/τ.Α727.12.2010). 

5. Τις διατάξεις του άρθρου 56 του ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερικών» 
(ΦΕΚ 93/τ.Α714.4.2014), καθώς και την αριθμ. 4/6.2.2015 
Πράξης Υπουργικού Συμβουλίου περί αποδοχής παραι¬ 
τήσεων των Γενικών Γραμματέων των Αποκεντρωμένων 
Διοικήσεων της Χώρας (ΦΕΚ 24/τ.Α76.2.2015). 

6. Το αριθμ. πρωτ. 19977/23.2.2017 έγγραφο του Δήμου 
Θεσσαλονίκης, με το οποίο μας διαβιβάστηκε το υπ' αριθμ. 
1 ο/20-21.2.2017 Πρακτικό του Υπηρεσιακού Συμβουλίου 
Υπαλλήλων Δήμου Θεσσαλονίκης (θέμα 20ο της ημερήσιας 
διάταξης) και με το οποίο παρέχεται η θετική γνωμοδότηση για 
την απονομή της ηθικής αμοιβήςτου επαίνου σε υπαλλήλους 
τη Διεύθυνσης Διαφάνειας και Εξυπηρέτησης Δημοτών του 
Δήμου Θεσσαλονίκης όπως ειδικότερα αναφέρεται σε αυτό. 

7. Την αριθμ. πρωτ. 13180/10.2.2017 έγγραφη εισή¬ 
γηση της Διεύθυνσης Διαφάνειας και Εξυπηρέτησης 
Δημοτών του Δήμου Θεσσαλονίκης προς το Υπηρεσια¬ 
κό Συμβούλιο για την απονομή της ηθικής αμοιβής του 
επαίνου σε υπαλλήλους της οικείας Διεύθυνσης. 

8. Το αριθμ. πρωτ. και ΔΗΔ/Φ.40/2369/24.1.2017 έγ¬ 
γραφο του Υπουργείου Διοικητικής Ανασυγκρότησης, με 
θέμα: «Επίσπευση ενεργειών από τους υπόχρεους φορείς 
για τη διάθεση και περαιτέρω χρήση των ανοικτών δε¬ 
δομένων του ν. 4305/2014 (ΦΕΚ 237/τ.Α>, στο οποίο ο 
Δήμος Θεσσαλονίκης αναφέρεται ως παράδειγμα για το 
σύνολο των δεδομένων που έχει αναρτήσει, όπως ειδι¬ 
κότερα περιγράφεται σε αυτό (ΑΔΑ: 67Γ0465ΧΘΨ-473). 

9. Το αριθμ. πρωτ. ΔΗΔ/4180/6.2.2017 έγγραφο του 
Υπουργείου Διοικητικής Ανασυγκρότησης, με θέμα: «Συ¬ 
μπλήρωση ερωτηματολογίου αναφορικά με την εφαρμογή 
του ν. 4305/2014 στο πλαίσιο της ετήσιας έκθεσης για τη 


διάθεση και περαιτέρω χρήση των ανοικτών δεδομένων», 
από το οποίο προκύπτει ότι ο Δήμος Θεσσαλονίκης έχει 
προβεί στην έκδοση της απόφασης περιγραφής συνόλων 
εγγράφων, πληροφοριών και δεδομένων, σύμφωνα με το 
άρθρο 10 του ν. 4305/2014 και με το ανωτέρω έγγραφο του 
Υπουργείου γίνεται μνεία για τη συμβολή του Δήμου στη 
σύνταξη της έκθεσης η οποία θα υποβληθεί στον Πρόεδρο 
της Βουλής και η οποία αξιοποιείται ως σημείο αναφοράς 
σε έρευνες ευρωπαϊκών και διεθνών οργανισμών. 

10. Το γεγονός ότι στην ετήσια έκθεση για τη διάθε¬ 
ση και περαιτέρω χρήση των ανοικτών δεδομένων του 
Υπουργείου Εσωτερικών και Διοικητικής Ανασυγκρό¬ 
τησης, γίνεται ξεχωριστή αναφορά στο Δήμο Θεσσα¬ 
λονίκης ως θετικό παράδειγμα εφαρμογής της εν λόγω 
πολιτικής, όπως ειδικότερα αναγράφεται σε αυτή (Φε¬ 
βρουάριος 2016), αποφασίζουμε: 

Απονέμουμε την ηθική αμοιβή του επαίνου στους 
υπαλλήλους της Διεύθυνσης Διαφάνειας και Εξυπηρέ¬ 
τησης Δημοτών: 

1. Πασχάλη Πασχάλη του Σταύρου, ΠΕ Διοικητικού με 
βαθμό Α', 

2. Νικόλαο Αλμπάνη του Σωτηρίου, ΠΕ Πληροφορικής 
με βαθμό Α', 

3. Αναστάσιο Βασιλόπουλο του Κωνσταντίνου, ΠΕ Πλη¬ 
ροφορικής με βαθμό Α' 

για το σύνολο των δράσεών τους, για το χρόνο που 
αφιέρωσαν πέραν των υπηρεσιακών τους υποχρεώσεων, 
σχετικά με τον σχεδίασμά την οργάνωση και υλοποίηση 
δράσεων, αναφορικά με την διάθεση και περαιτέρω χρή¬ 
ση των ανοιχτών δεδομένων του Δήμου Θεσσαλονίκης, οι 
οποίεςτεκμηριώνονται με ποσοτικά και ποιοτικά μετρήσι¬ 
μα στοιχεία, καθώς και για την βέλτιστη εφαρμογή της ελ¬ 
ληνικής και ευρωπαϊκής πολιτικής στον τομέα της ανοικτής 
διάθεσης και περαιτέρω χρήσης εγγράφων, πληροφοριών 
και δεδομένων του Δήμου προς τους ενδιαφερομένους με 
σημαντική ενίσχυση της διαφάνειας και της λογοδοσίας και 
η οποία έχει αποτελέσει παράδειγμα καλής πρακτικής από 
πλευράς του Δήμου και επισημάνθηκε από το Υπουργείο 
Εσωτερικών και Διοικητικής Ανασυγκρότησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 7 Απριλίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 5385/17/ΓΠ (5) 

Ίδρυση Εργαστηρίου με την επωνυμία «Εργαστή¬ 
ριο πρόσβασης στην τυπική και μη-τυπική εκπαί¬ 
δευση για άτομα με αισθητηριακές αναπηρίες» 
στο ΠαιδαγωγικόΤμήμα Ειδικής Αγωγής της Σχο¬ 
λής Ανθρωπιστικών και Κοινωνικών Επιστημών 
του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 96 του ν. 4310/2014 (ΦΕΚ 

258/Α78.12.2014), όπως αυτό αντί καταστάθηκε από το 
άρθρο 60 του ν. 4386/2016 (ΦΕΚ 83/11.5.2016, Α'), με 
το οποίο «Μέχρι την έκδοση των οργανισμών τους τα 
ανώτατα εκπαιδευτικά ιδρύματα δύνανται να ιδρύουν 
Εργαστήρια, Κλινικές Μουσεία και λοιπές μονάδες με 
πράξη του Πρύτανη ή του Προέδρου κατά περίπτωση, 
μετά από απόφαση της Συγκλήτου ή της Συνέλευσης 
εκάστου ιδρύματος η οποία δημοσιεύεται στην Εφη¬ 
μερίδα της Κυβερνήσεως, με την προϋπόθεση ότι θα 
λειτουργούν αποκλειστικά με ίδιους πόρους και δεν θα 
βαρύνουν τον τακτικό προϋπολογισμό ή την κρατική 
επιχορήγηση του ιδρύματος». 

2. Τις αποφάσεις του Παιδαγωγικού Τμήματος Ειδικής 
Αγωγής (Συνέλευση Τμήματος 58η/22.2.2017) και της 
Συγκλήτου του Πανεπιστημίου Θεσσαλίας (Συνεδρίαση 
182/7.4.2017). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος αποφασίζουμε: 

Άρθρο 1 

Ίδρυση Εργαστηρίου 

Ιδρύεται στο Παιδαγωγικό Τμήμα Ειδικής Αγωγής του 
Πανεπιστημίου Θεσσαλίας το «Εργαστήριο πρόσβασης 
στην τυπική και μη-τυπική εκπαίδευση για άτομα με αι¬ 
σθητηριακές αναπηρίες», με σκοπό την εξυπηρέτηση 
των διδακτικών και ερευνητικών αναγκών με έμφαση στα 
άτομα με αισθητηριακές αναπηρίες, στα γνωστικά αντι¬ 
κείμενα της πρόσβασης στη μάθηση και του κατάλληλα 
σχεδιασμένου και διαφοροποιημένου εκπαιδευτικού 
υλικού για τυπικά και μη-τυπικά εκπαιδευτικά πλαίσια. 

Άρθρο 2 

Αποστολή 

Αποστολή του Εργαστηρίου αποτελεί: 

1. Η θεωρητική και πρακτική κατάρτιση προπτυχιακών 
και μεταπτυχιακών φοιτητών στα επιστημονικά πεδία 
της καθολικής πρόσβασης με έμφαση στη μάθηση κα¬ 
θώς και της εφαρμογής των αρχών της διαφοροποίη¬ 
σης σε τυπικά (π.χ. σχολεία) και μη-τυπικά (π.χ. μουσεία, 
περιβαλλοντικά κέντρα, κ.λπ.) εκπαιδευτικά πλαίσια για 
άτομα με αισθητηριακές αναπηρίες (π.χ. τύφλωση, κώ¬ 
φωση, τυφλοκώφωση). 

2. Η προώθηση της διεπιστημονικότητας των εφαρμο¬ 
γών του καθολικού σχεδιασμού, της διαφοροποιημένης 
διδασκαλίας και του προσβάσιμου εκπαιδευτικού υλικού 
με άλλα αντικείμενα και ανάδειξη των λειτουργικών σχέ¬ 
σεων μεταξύ τους. 

3. Ο σχεδιασμός, η ανάπτυξη και η αξιολόγηση δια¬ 
φοροποιημένων εκπαιδευτικών προγραμμάτων (σχολι¬ 
κών, μουσειοπαιδαγωγικών, περιβαλλοντικών, κ.α.) και 
προσβάσιμου εκπαιδευτικού υλικού που εμπίπτουν στα 
ερευνητικά ενδιαφέροντα των μελών του Εργαστηρίου. 

4. Η εκπόνηση ερευνητικών και επιμορφωτικών προ¬ 
γραμμάτων που άπτονται των ενδιαφερόντων του Ερ¬ 
γαστηρίου. 

5. Η παραγωγή προσβάσιμου εκπαιδευτικού υλικού 
και σχεδιασμός διαφοροποιημένων εκπαιδευτικών προ¬ 
γραμμάτων που μπορεί να αφορούν σε τυπικά και μη 
τυπικά εκπαιδευτικά πλαίσια (ειδικά ή ενταξιακά). 


6. Η κάθε μορφής συνεργασία με το ακαδημαϊκό 
προσωπικό του Παιδαγωγικού Τμήματος Ειδικής Αγω- 
γήςΤμήματος ή άλλωνΤμημάτωντου Πανεπιστημίου 
Θεσσαλίας καθώς και με άλλα εργαστήρια, ινστιτούτα, 
κέντρα ερευνών, ακαδημαϊκά ιδρύματα της ημεδαπής 
και της αλλοδαπής, υπό την προϋπόθεση ότι οι επιστη¬ 
μονικοί στόχοι της εκάστοτε συνεργασίας θα εναρμονί¬ 
ζονται με εκείνους του Εργαστηρίου. 

7. Η διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων με την πρόσκληση Ελλήνων και 
επιστημόνων εγνωσμένου κύρους της αλλοδαπής και 
η πραγματοποίηση δημοσιεύσεων και εκδόσεων στην 
Ελλάδα και στο εξωτερικό. 

8. Η επιμόρφωση των εκπαιδευτικών της Γενικής, Ει¬ 
δικής καιΤεχνικής/Επαγγελματικής Εκπαίδευσης και η 
ενημέρωση του ευρύ κοινού σχετικά με ζητήματα που 
άπτονται των ερευνητικών δραστηριοτήτων και στόχων 
του Εργαστηρίου. 

9. Η ανάπτυξη διαδικτυακών και φυσικών κοινοτήτων 
και Γογ 3 με τη συμμετοχή φοιτητών/τριών, εκπαιδευτι¬ 
κών, αλλά και κάθε ενδιαφερομένου/ης που ασπάζονται 
τους στόχους του Εργαστηρίου. 

10. Η παροχή υπηρεσιών σε ιδιώτες και κάθε νομικής 
μορφής οργανισμούς σύμφωνα με τα όσα προβλέπονται 
στο π.δ. 159 (ΦΕΚ Α' 53/27.4.1984). 

Άρθρο 3 

Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ)του ΠαιδαγωγικούΤμή- 
ματος Ειδικής Αγωγής και άλλα μέλη ΔΕΠ του Π.Θ., των 
οποίων το γνωστικό αντικείμενο της θέσης τους εμπίπτει 
στα ερευνητικά ενδιαφέροντα του Εργαστηρίου, από 
μέλη του ΕιδικούΤεχνικού Εργαστηριακού Προσωπικού 
(ΕΤΕΠ), καθώς και από μέλη του λοιπού επιστημονικού 
και διοικητικού προσωπικού που τοποθετούνται στο ερ¬ 
γαστήριο με τη διαδικασία των άρθρων 4 παρ. 1 (δ) του 
ν. 2083/1992 (Α' 159) και 13 παρ. 3(β) του ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις» (Α' 78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του Παιδαγωγικού Τμήματος Ειδικής Αγωγής και 
ορίζεται με τη διαδικασία του άρθρου 28 παρ. 22 του 
ν. 2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του ν. 1268/1982, μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακό - 
μεταπτυχιακό) και ερευνητικού έργου του εργαστηρίου, 
η κατάρτιση και η υποβολή στη Συνέλευση τουΤμήματος 
του ετήσιου προγράμματος λειτουργίας του εργαστηρίου, 
η μέριμνα για την τήρησή του, η μέριμνα για την κατανομή 
των χώρων του εργαστηρίου, η μέριμνα για τη στελέχωσή 
του με το αναγκαίο προσωπικό, η μέριμνα για την οικονο¬ 
μική διαχείριση των εσόδων του, η υποβολή του ετήσιου 

απολογισμού των δραστηριοτήτων του, ο ορισμός των 
υπευθύνων για τα αναλώσιμα υλικά και του κινητού εξο¬ 
πλισμού, η υπογραφή κάθε εγγράφου και γενικά η ευθύνη 
για την ομαλή και απρόσκοπτη λειτουργία του. 

Άρθρο 5 

Εγκατάσταση - Λειτουργία 

1 .Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. Το ωράριο εργασίας του προσωπικού είναι 
αυτό που προβλέπεται για κάθε κατηγορία, σύμφωνα 
με τις διατάξεις του άρθρου 5 παρ. 3δ του ν. 2083/1992 
(Α' 159) και τις διατάξεις του Υπαλληλικού Κώδικα. 

2. Το εργαστήριο θα εγκατασταθεί στους χώρους του 
ΠαιδαγωγικούΤμήματος Ειδικής Αγωγής του Πανεπιστη¬ 
μίου Θεσσαλίας στο κτήριο III του παραλιακού συγκρο¬ 
τήματος Παπαστράτου του Πανεπιστημίου Θεσσαλίας. 

3.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
διδακτικού και ερευνητικού προγράμματος ή άλλου έρ¬ 
γου, που έχει αποφασισθεί και καθορίζει, μέσα στα πλαί¬ 
σια της αποστολής του εργαστηρίου, την προτεραιότητα 
στη χρησιμοποίηση οργάνων και χώρων, σε περίπτωση 
που δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ'αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

5. Η χρησιμοποίηση ειδικών οργάνωντου εργαστηρί¬ 
ου επιτρέπεται μόνο στο προσωπικό του εργαστηρίου 
ή άλλους ερευνητές, που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

6. Η πρόσληψη διακεκριμένων επιστημόνων, σε τομείς 
σχετικούς μετις διδακτικές και ερευνητικές δραστηριότη¬ 
τες του εργαστηρίου, στην περίπτωση που είναι δυνατή 
κατά τις ισχύουσες διατάξεις, ενεργείται κατόπιν εισηγήσε- 
ωςτου Διευθυντή από τα αρμόδια όργανα του Τμήματος. 

7. Στο Εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη ΔΕΠ του εργαστηρίου αποκλει¬ 
στικά ή σε συνεργασία με άλλα μέλη ΔΕΠ του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Για 
την εκτέλεση πειραματικής εργασίας από ερευνητές, οι 
οποίοι δεν είναι μέλη του εργαστηρίου, χορηγείται άδεια 
ύστερα από σχετική αίτηση, στην οποία αναφέρονται: ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνων τα οποία διαθέτει το εργαστή¬ 
ριο, οι διατάξεις οι οποίες διέπουν την εκτέλεση αυτής 
της πειραματικής εργασίας και ο προϋπολογισμός της 
δαπάνης που απαιτείται. 


Άρθρο 6 
Έσοδα 

Τα έσοδα του Εργαστηρίου προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β) Τη διάθεση ερευνητικών ή εν γένει επιστημονικών 
προϊόντων. 

γ) Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 (Α' 53). 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς του Εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

• Πρωτόκολλο εισερχόμενης - εξερχόμενης αλληλο¬ 
γραφίας, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών, βι¬ 
ντεοκασετών και οργάνων, 

• Αρχεία ερευνητικών προγραμμάτων, 

• Βιβλίο μεταβολών προσωπικού και 

• Κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 24 Απριλίου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. απόφ. 5/2/12.4 .2017 (6) 

Πραγματοποίηση εργασίας καθ' υπέρβαση του 
υποχρεωτικού ωραρίου για το έτος 2017 στον 
ΤΟΕΒ Καρυώτισσας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥΤΟΠΙΚΟΥ ΟΡΓΑΝΙΣΜΟΥ ΕΓΓΕΙΩΝ 
ΒΕΛΤΙΩΣΕΩΝ (ΤΟΕΒ) ΚΑΡΥΩΤΙΣΣΑΣ 

Έχοντας υπόψη: 

1.Το άρθρο 7 του Κεφαλαίου Β'του ν. 4354/2015 (176/ 
Α') σύμφωνα με το οποίο στο πεδίο εφαρμογής του υπά¬ 
γονται οι υπάλληλοι των Γενικών και Τοπικών Οργανι¬ 
σμών Εγγείων Βελτιώσεων (περ. ιδ). 

2. Την 2/1015/ΔΕΠ/5.1.2016 εγκύκλιο του Υπουργείου 
Οικονομικών με θέμα: Παροχή οδηγιών για την εφαρ¬ 
μογή των διατάξεων του κεφαλαίου Β' του ν. 4354/2015 
(176 Α') «Μισθολογικές ρυθμίσειςτων υπαλλήλωντου Δη¬ 
μοσίου, των ΟργανισμώνΤοπικής Αυτοδιοίκησης (Ο.Τ.Α.) 
πρώτου και δεύτερου βαθμού, των Νομικών Προσώπων 
Δημοσίου (ΝΠΔΔ) και Ιδιωτικού δικαίου (ΝΠΙΔ), καθώς 
και των Δ.Ε.Κ.Ο του κεφ. Α'του ν. 3429/2005 (Α' 134) και 
άλλες μισθολογικές διατάξεις» και ΑΔΑ: ΨΑΕΦΗ-Π07. 

3. Τις διατάξεις της παρ. Α του άρθρου 20 (Εργασία καθ' 
υπέρβαση του υποχρεωτικού ωραρίου) του ν. 4354/2015, 
στις οποίες επισημαίνεται ότι είναι υποχρεωτική η δημο¬ 
σίευση των ανωτέρω αποφάσεων στην Εφημερίδα της 
Κυβερνήσεως. 

4. Την εισήγηση του Προέδρου του Οργανισμού στο 
θέμα 2ο «Πραγματοποίηση εργασίας καθ' υπέρβαση του 
υποχρεωτικού ωραρίου για το έτος 2017 στονΤΟΕΒ Κα- 
ρυώτισσας» και ιδίως το γεγονός ότι οι αυξημένες υπη¬ 
ρεσιακές ανάγκες του Οργανισμού - πέρα από την περί¬ 
οδο λειτουργικής αιχμής των έργων κατά την αρδευτική 
περίοδο κατά την οποία τα έργα λειτουργούν σε 24ωρη 
βάση (άρθρο 4 του Κανονισμού Αρδεύσεως) - υπάρχουν 
και καθ' όλο το έτος εξαιτίας των οργανικών κενών. 

5. Το γεγονός ότι η απόφαση αυτή, δε συνεπάγεται επι¬ 
βάρυνση του Κρατικού Προϋπολογισμού καθώς οι πόροι 
των Ο.Ε.Β. προέρχονται από τις ανταποδοτικές εισφορές 
των ωφελουμένων (άρθρο 15 του ν.δ. 3881/1958 «Περί 
Έργων Εγγείων Βελτιώσεων»), αποφασίζει ομόφωνα: 

Την πραγματοποίηση υπερωριακής καθ' υπέρβαση του 
υποχρεωτικού ωραρίου απασχόλησης, εντός του 2017, 
σύμφωνα με το άρθρο 20 του ν. 4354/2015 όπως ισχύει. 


Ειδικότερα, για το Α' εξάμηνο του 2017 απογευματινή 
υπερωριακή εργασία πέραν των ωρών της υποχρεωτικής 
εργασίας μέχρι 60 ώρες για δυο (2) Τακτικούς υπαλλή¬ 
λους και μέχρι 60 ώρες για είκοσι πέντε (25) Εποχικούς 
υπαλλήλους. Μέχρι 48 ώρες υπερωριακής εργασίας κατά 
τις Κυριακές και εξαιρέσιμες για έναν (1) Τακτικό υπάλ¬ 
ληλο και μέχρι 48 ώρες για είκοσι πέντε (25) Εποχικούς 
υπαλλήλους. Αφορά συνολικά, είκοσι εφτά (27) υπαλλή¬ 
λους και δυο χιλιάδες οχτακόσιες εξήντα οχτώ (2.868) 
ώρες συνολικά κατ' ανώτερο όριο. Για το Β' εξάμηνο 
του 2017 απογευματινή υπερωριακή εργασία πέραν 
των ωρών της υποχρεωτικής εργασίας, μέχρι 120 ώρες 
για δυο (2) Τακτικούς υπαλλήλους και μέχρι 120 ώρες 
για τριάντα (30) Εποχικούς υπαλλήλους. Μέχρι 96 ώρες 
υπερωριακής εργασίας κατά τις Κυριακές και εξαιρέσι¬ 
μες για έναν (1) Τακτικό υπάλληλο και μέχρι 96 ώρες για 
τριάντα (30) Εποχικούς υπαλλήλους. Αφορά συνολικά, 
τριάντα δυο (32) υπαλλήλους και έξι χιλιάδες οχτακόσιες 
δέκα έξι (6.816) ώρες συνολικά κατ'ανώτερο όριο, πραγ¬ 
ματοποίησης υπερωριακής απασχόλησης καθίσταται ο 
Πρόεδρος του Οργανισμού Παντελίδης Κωνσταντίνος 
και για την παρακολούθηση της υλοποίησης εντός των 
ορίων του εγκεκριμένου προϋπολογισμού έτους 2017, 
καθίσταται το οικονομικό τμήμα του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρυώτισσα, 12 Απριλίου 2017 

Ο Πρόεδρος 

ΚΩΝΣΤΑΝΤΙΝΟΣ ΠΑΝΤΕΛΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 564/08.05.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























